Hiljainen seurakunta

3/2020 • joulukuu

**Hiljainen Seurakunta**

Päätoimittaja: Maria Lindberg, PL 210, 00131 Helsinki

Toimitus: Kuurojenpapit

Varainhoito ja osoiterekisterit:

Kirkkohallitus/KJY, PL 210, 00131 Helsinki

Ilmestyminen: Kolme kertaa vuodessa

ISSN 0359-5625 (Painettu)

ISSN 2341-5975 (Verkkojulkaisu)

Kannen kuva: Maria Lindberg

Teksti: Petri Majatie Kuva: yksityiskokoelma

Enkeleiden ilosanoma: Jumala tahtoo teille vain hyvää!

Enkeli taivaan lausui näin -alkaa ehkä tunnetuin jouluvirtemme.

Montako kertaa Raamatun teksteissä puhutaan enkeleiden ja Jeesuksen yhdessä olemisesta? Jeesuksen syntymään ei liittynyt suoranaista enkelitoimintaa. Ainoa havainto heistä tehtiin paimenten kedolla kaukana Betlehem Citystä ja seimestä. Enkeleillä oli silloin asiaa paimenille.

Kun joulun aikaan viitotaan enkeleistä, heidät yleensä paikannetaan melko ylös taivaalle. Mutta Raamatun mukaan he kuitenkin seisoivat paimenten edessä. Onko tällä jotakin merkitystä? Mielestäni on, sen voi ymmärtää esimerkiksi siitä, että enkelit ovat ja toimivat todella lähellä, meidän tasollamme. Aivan niin kuin Jeesus tuli maailmaan ihmisenä, vauvana, jota ei tarvitse pelätä.

Luukkaan evankeliumi kertoo tuosta paimenten kedolla tavatusta enkelistä ja enkelijoukosta mainiten, että kyseessä oli taivaallinen sotaväki, ilmeisesti armeijan lausuntakuoron kantaesitys. Luit aivan oikein, enkelit lausuivat ylistyksensä, eivät laulaneet. Esityksen kesto oli noin 10-15 sekuntia, mutta sen johdosta maailma muuttui. Ensimmäiset lähetystyöntekijät, paimenet, riensivät ensin tekemään faktantarkistuksen seimen äärellä ja sitten he aloittivat herätyskokouksen Betlehemissä. He kertoivat, mitä olivat saaneet tietää ja, että kyseessä oli Sana, joka oli muuttunut eläväksi heidän sydämessään. Raamattu käyttää paimenien toiminnasta sanaa, joka merkitsee laajalti tunnetuksi tekemistä. Paikalla olleen seurakunnan kerrotaan olleen ihmeissään, hämmästynyt.

Maria ei Raamatun mukaan ollut ihmeissään, Mariasta kerrotaan, että hän mietti asiaa. Raamattu käyttää siitä ilmaisua: Hän ”heitti asioita yhteen”. Asioita olikin monia. Marian kiitosvirttä tutkittaessa huomataan, että Maria tunsi Vanhan Testamentin kirjoituksia, erityisen hyvin hän tunsi virsikirjan, psalmitekstit. On todennäköistä, että Maria osasi lukea. Hänen uskonsa perusta siis oli vahva. Sitten tapahtui arkkienkeli Gabrielin ilmestyminen, Joosefin kääntymys ja Elisabethin profetia Jeesus lapsesta. Nyt sitten paimenet toivat lopullisen tiedon siitä, että Vapahtajan syntymä oli tosiasia, todisteiden määrä oli suuri. Satoja vuosia vanhat profetiat olivat täyttyneet kirjaimellisesti.

Lopputulos liittyy paimenten kedon enkelien viestiin: Jumalalla on teitä kohtaan hyvä tahto.

Teksti: Petri Majatie

Joulukirkkoon

Tämä on todellinen keskustelu, joka on käyty koululaisen ja hänen äitinsä välillä kauan sitten.

Poika: Äiti, minä en halua mennä koulun joulukirkkoon.

Äiti: Onko siihen jokin erityinen syy?

Poika: No, en minä usko mihinkään, enkä välitä kirkosta.

Äiti: No, haluaisitko sinä erota kirkon jäsenyydestä?

Poika: En kai.

Äiti: Entä joulun viettäminen, onko se hyvä juttu?

Poika: Joo! Kyllä minä haluan viettää joulua. Saa lahjoja ja on hyvää ruokaa ja on siinä oma tunnelmansakin.

Äiti: Niin, Joulu on juuri se Jeesus juttu, Jeesuksen syntymän juhla. Jeesus syntyi keisari Augustuksen aikana, kun oli ensimmäisen verollepanon aika. Ja Joosef lähti Galileasta ja meni Marian kanssa Betlehemiin.

Poika: Eikä heille ollut tilaa majatalossa.

Äiti: Ei ollut.

Poika: Ja Jeesus syntyi tallissa ja pantiin seimeen nukkumaan.

Äiti: Niin.

Poika: Ja sitten enkelit ilmestyivät paimenille ja ne tulivat katsomaan Jeesus vauvaa.

Äiti: Aivan, sinähän muistat sen kaiken. Ymmärrät, miksi tätä juhlaa vietetään.

Poika: Niin. No, kai minä sitten menen sinne joulukirkkoon.

Tapahtuma on kerrottu JS:n luvalla, hän on kyseinen äiti.

Teksti: Maria Lindberg Kuva: Kirkon kuvapankki

Arkkipiispa

Arkkipiispa on piispa hiippakunnassa joka on erityisen tärkeä esim. historiansa puolesta. Luterilaisista kirkoista vain Suomen, Ruotsin, Viron ja Latvian kirkoilla on arkkipiispan virka. Turun piispa sai arkkipiispan arvon vuonna 1817. Nykyinen arkkipiispa, Tapio Luoma, aloitti virassaan 1.6.2018.

Turun arkkihiippakunnassa arkkipiispan ensisijaiseen vastuualueeseen kuuluu Turun rovastikunta, johon kuuluu 9 seurakuntaa. Arkkipiispa toimii kirkon yhteisten elinten kuten kirkolliskokouksen, piispainkokouksen ja kirkkohallituksen puheenjohtajana.

Arkkipiispa ei ole muiden piispojen esimies, vaan hän on piispakunnassa ensimmäinen vertaistensa joukossa.

Sanasto:

Hiippakunta = Piispan johtamat seurakunnat. Suomessa on 9 luterilaista hiippakuntaa (Turku, Tampere, Oulu, Mikkeli, Porvoo, Kuopio, Lapua, Helsinki ja Espoo.)

Tuomiokapituli= Tuomiokapituli tukee ja valvoo seurakuntien toimintaa ja hallintoa. Se hoitaa pappien ja lehtoreiden henkilöstöasioita.

Rovastikunta= Hiippakunnat on jaettu rovastikuntiin, joihin kuuluu 5–10 seurakuntaa.

Kirkolliskokous= Suomen evankelis-luterilaisen kirkon ylin päättävä elin.

Piispainkokous= Piispojen ja tuomiokapitulien yhteinen neuvotteluelin. Se päättää mm. kysymyksistä kirkon uskoon, julistukseen ja työhön liittyen.

Kirkkohallitus= Kirkkohallitus hoitaa kirkon yhteistä hallintoa, taloutta ja toimintaa.

.

Teksti: Tuula Ekström Kuvat: Maria Lindberg

Pääkaupunkiseudun lähetyslounas ja viittomakielinen messu Hvittorpissa su 4.10.2020

Meitä oli noin 10 henkilöä paikalla. Käytimme kasvomaskeja. Pesimme hyvin käsiämme ja sen lisäksi käytimme käsidesiä sekä riittäviä turvavälejä, 1-2 metriä.

Söimme hyvää lähetyslounasta. Sen jälkeen kuurojen pappi Janne Rissanen ja ruotsinkielinen kuurojen pappi Maria Lindberg viittoivat viittomakielisessä messussa. Myös kuurojen diakoni Seija Einola, Tuula Ikonen ja Ansa Mielty osallituivat eri tavalla messuun.

Jatkoimme toiseen saliin. Katsoimme kuvia lähetystyöstä. Kuvia Tansanian Njomben kuurojenkoululta ja myös Eritrean kuurojenkoulusta sekä myös päiväkodista.

Joimme kahvia ja teetä sekä söimme hyvää korvapuustia ja vielä pannukakkua, namia!

Silloin oli korvapuustipäivä.

Lopuksi teimme pienen kävelykierroksen leirikeskuksen ympäristössä samalla nauttiessamme kauniista Villa Hvittorpista, maisemasta ja järvestä.

Teksti: Maria Lindberg haastatteli sähköpostin kautta. Kuva: Yksityiskokoelma

Haastattelu Sari Timosen kanssa

1) Olet Oulun uusi kuurojenpappi. Milloin aloitit kuurojentyössä?

Aloitin marraskuun alussa eli tämän haastattelun aikaan olen ehtinyt olla töissä tasan viikon.

2) Mitä kautta tulit kuurojentyöhön?

Näin hakuilmoituksen kirkon työpaikoista ilmoittavalla sivulla. Luin ilmoituksen ja työ tuntui hyvin kiinnostavalle. Palasin lukemaan ilmoitusta aina uudelleen ja mietin, uskaltaisinko hakea työpaikkaa. Soitin kuurojenpappi Marja Saukkoselle, joka kertoi minulle enemmän työstä ja hän kannusti minua hakemaan paikkaa. Soitin myös Ouluun Päivi Liitille ja kyselin lisää. Myös hän kannusti hakemaan työpaikkaa. Keskustelin asiasta mieheni kanssa ja kysyin, miltä tuntuisi muuttaa Pirkanmaalta Ouluun. Hän innostui asiasta ja niinpä rohkaistuin: hain työpaikkaa ja ilokseni pääsin.

3) Milloin opit viittomakieltä?

Olen ollut 2000-luvun vaihteessa työssä Tampereella Kuurosokeiden toimintakeskuksessa Hervannassa. Olin mukana RAY:n 5-vuotisessa nk. Frans Leijon-projektissa, ammatillisen kasvun ja mielekkään tekemisen projektissa. Tuolloin opettelin viittomakieltä, taktiilia viittomista ja muita kommunikaatiomuotoja. Pidin työstäni ja viittomakielen opettelu oli ihanaa! Tuolloin viitoin melko sujuvasti, mutta vuosien myötä taito on unohtunut. Nyt aloitin viittomakielen opiskelun uudelleen, opettajani on oululainen Sirpa Suomela.

4) Oletko jo ehtinyt olla mukana jossain viittomakielisessa tapahtumassa? Miten se sujui?

En ole vielä ehtinyt. Tällä viikolla käyn Kajaanissa, kuurojen lähetyspiirissä. Odotan sitä kovasti!

Tämä lehti ilmestyy joulun alla, joten vielä pari jouluista kysymystä:

5) Aiotko järjestää viittomakielisen jumalanpalveluksen tänä vuonna?

Kyllä, täällä pohjoisessa on useampi kuurojen joulukirkko ja juhla: Oulussa, Rovaniemellä, Kajaanissa ja Reisjärvellä ainakin! Myös tavallisia messuja ehtii olla ennen joulukirkkoja.

6) Miten itse aiot viettää joulua?

Joulun suunnitelmamme ovat vielä auki. Todennäköisesti vietämme sen täällä Oulussa. Toivon, että lapseni Pirkanmaalta ehtisivät vierailla täällä. Perinteiseen tapaan syömme hyvin, lepäämme ja käymme joulukirkossa.

7) Joulutervehdyksesi lukioille

Rauhallista ja onnellista joulunaikaa ihan jokaiselle. Lepoa, rakkautta ja ystävyyttä ja mukavaa yhdessäoloa. Kristuksen syntymäjuhlasta iloa ja kiitosmieltä!

Esittelykysymykset:

**Koko nimi:** Sari Johanna Timonen

**Kotipaikkakunta:** Oulu, olen syntynyt Tampereella. Nuoruuteni vietin Mäntässä ja ennen Ouluun muuttamista asuin yli 20 vuotta Ylöjärvellä.

**Perhe:** Meillä on uusperhe. Mieheni Raunon kanssa asumme nyt täällä Oulussa. Minulla on kaksi aikuista lasta, samoin Raunolla: hänen lapsillaan on yhteensä 4 lastenlasta, joista nuorin on kaksi kuukautta.

**Lempiviittoma:** Niitä on monta mutta kaksi hauskinta on ”jännittää” ja ”hölkätä”. Ne ovat hyvin kuvaavia. Kun opin juoksu-viittoman ja hölkkäämis-viittoman eron, nauroin ääneen, koska ne ovat niin hauskat!

**Mieluisin jouluvirsi:** Virsi 30, Maa on niin kaunis.

**Paras jouluherkku:** Hämäläinen perunatuuvinki eli perunalaatikko sekä piimäjuusto.

Teksti: Maria Lindberg haastatteli sähköpostin kautta. Kuvat: Yksityiskokoelma

Haastattelu kuurojenpapit ja joulu

Nimesi

Petri Majatie.

Aiotko järjestää viittomakielisen jumalanpalveluksen tänä vuonna?

Tällä hetkellä näyttää siltä, että jumalanpalvelukset voidaan järjestää normaalisti. Joulujumalanpalveluksia on suunniteltu pidettäväksi 4 kpl. Salmelassa viitotaan pihalla. Toivottavasti ei ole liian kylmä ilma.

Jollet [pysty], niin mitkä sen tilalle?

Tässä tulee mieleen sotilasvalan sanat: ”Paikkaani ja tehtävääni siinä en jätä missään tilanteessa”. Tässä ”korona sodassa” on mietittävä uusia ja erilaisia toimintatapoja, sitten vain jatketaan töitä.

Miten itse aiot viettää joulua?

Mahdollisimman hiljaisesti.

Mikä on erottamaton osa sinun joulunviettoasi?

Aattoaamuna kun vielä on pimeää, menen eräälle haudalla ja sytytän siellä kynttilän. Muistelen poismenneitä rakkaita ja kaukana olevia ystäviä.

Terveisesi lukijoille.

Enkelien viesti paimenten kedolla oli: Jumala rakastaa sinua, Hänellä on sinua kohtaan hyvä tahto, Jumalan mielisuosio kohdistuu sinuun.

Nimesi

Marja Saukkonen

Aiotko jäjestää viittomakielielisen jumalanpalveluksen tänä vuonna?

Viittomakielisiä joulukirkkoja ja jouluhartauksia on suunniteltu eri seurakuntiin. Toivottavasti ne pystytään toteuttamaan. Korona-tilanteesta johtuen pitää seurata minkälaiset ohjeet seurakunnilla on, muutoksia voi tulla lyhyelläkin varoitusajalla. Toivon todella, että jumalanpalvelukset ja hartauden toteutuvat.

Jollet [pysty], niin mitkä sen tilalle?

En ole sitä vielä tarkkaan miettinyt. Teen varmaankin jouluisia viittomakielisiä videohartauksia someen.

Miten itse aiot viettää joulua?

Joulunajan pyhäpäivät ovat minulla vapaana, joten voin viettää joulua yhdessä läheisteni kanssa.

Mikä on erottamaton osa sinun joulunviettoa?

Yhdessäolo läheisten kanssa, perinteiset jouluruoat ja tienkin sopivasti mukavia joululahjoja.

Terveisesi lukijoille.

”Nyt syttyy neljäs kynttilä, jo joulu sarastaa. Me odotamme Jeesusta, hän kaikki pelastaa.” Virsi 13:4

Teksti: Kuurojen lähetys ry:n pj Kristiina Hovi

Kuurojen lähetys tiedottaa

Toiminnanjohtaja Mirva Kulmala lähti uuteen työhön 1.10. lähtien. Kuurojen Lähetys ry jatkuu. Hallitus jakaa työtehtävät sisäisesti. Emme palkkaa uutta työntekijää heti, käsittelemme asiaa myöhemmin.

Kuurojen Lähetyksen uudet yhteystiedot!

Puheenjohtaja Kristiina Hovi 050 3371863 (vain tekstiviestit)

Postit voi lähettää osoitteeseen:

Kuurojen Lähetys ry

c/o Kristiina Hovi

Tattikuja 2 as 1

70800 KUOPIO

Kuurojen Lähetyksen vanha numero 045-3186377 on edelleen ja sieltä vastaa Maria Lindberg

Teksti: Maria Lindberg Kuvat: Yksityiskokoelmat

Savisaari, Rissanen ja muut Porvoon piirin kuurojenpapit, osa 2.

Neljän vuosikymmenen aikana Porvoon piirissä on ollut yhtä monta kuurojenpappia: Eino Savisaari, Bernt ”Kau” Kaustell, Janne ”Jan” Rissanen ja Maria Lindberg. Tähän kaksiosaiseen artikkeliin Maria Lindberg on haastatellut entisiä kuurojenpappeja Kauta ja Jannea sekä yhtä Einon työkaveria, joka toivoi saavansa jäädä nimettömäksi. Tässä numerossa kerrotaan Janne Rissasesta ja Maria Lindbergistä.

Janne ”Jan” Rissanen

Janne toimi kuurojenteologina vuosina 2005–2008. Hän sijaisti Bernt Kaustellia. Janne kohtasi erilaisia ihmisiä, heidän ajatuksiaan ja mielipiteitään työssään. Hän kokee, että joskus oli vaativaa kommunikoida oikealla tavalla kaikkien kanssa. Siihen vaaditaan luottamusta ja hyvää tahtoa.

Kirkon kuurojentyö on kutsumus. Kun Janne aloitti työnsä kuurojenpappina, hän oli hieman hermostunut koska hänellä ei ollut mentoria, joka tunsi viittomakielisen työn. Hän sai vapaat kädet työskennellä ja kehittää viittomakielistä työtä. Parin vuoden kuluttua hän nosti esille uusia ideoita ja ehdotti mitä tulisi tehdä, mutta hänen oli pakko selittää paljon.

Tärkein tehtävä oli suunnitella kirkollista ohjelmaa nuorille viittomakielisille. Se oli haastava tehtävä.

Janne toimitti myös aikoinaan Dövas församlingblad-lehden ja tiedotti eri asioista ruotsiksi tukiryhmän kanssa.

Jannen mielestä alussa oli vaikeaa nähdä ihmisten ajatuksia. Kesti aikaa ymmärtää niitä. Monista vaikeuksista huolimatta, viittomakielisenä pappina oleminen on tuntunut tosi hyvältä.

Janne vihittiin papiksi vuonna 2010. Hän sai ensimmäisen tehtävän kuurojenpappina ELCJHL:ssä (The Evangelical Lutheran Church in Jordan and the Holy Land). Janne oli Israelissa töissä vuosina 2010–2014. Janne on ollut Helsingin piirin kuurojenpappi 1.11.2014 lähtien.

Maria Lindberg

Maria aloitti joulukuussa 2009 työt kuurojenteologina Kirkkohallituksessa. Huhtikuussa 2010 hänet vihittiin papiksi. Vuonna 2012 kuurojenpapin virka muutettiin osa-aikaiseksi. Sen jälkeen Maria työskenteli lyhyen ajan sosialisten medioiden kanssa (muun muassa facebookin ja sielunhoitochatin). Myöhemmin hän oli työssä eri seurakunnissa kuurojenpapin viran ohessa.

Vuodesta 2018 alkaen Maria on työskennellyt 60% kuurojenpappina ja 40% kuurojentyön sekä saavutettavuuden asiantuntijana suomenkielisellä toiminnallisella osastolla.

Kuurojenpappina myönteistä on saada tavata erilaisia ihmisiä. Viettää jumalanpalvelusta heidän kanssaan. Tehdä kotikäyntejä ja vierailla eri kuurojenyhdistyksissä. Osallistua kansallisiin tapahtumiin kuten Dövas svenska dagen fest (Kuurojen ruotsalaisuuden päivän juhlat), kuurojen kulttuuritapahtumiin sekä Kuurojen Lähetyksen vuosikokoukseen ja -juhlaan.

Sekä viittomakielen että kuurojen kulttuurin oppiminen on ollut kaksi suurta haastetta. Aluksi Maria oppi viittomakieltä nopeasti, mutta hän ei viito päivittäin. On vaikeaa pitää viittomakielen taidot päivitettynä, mutta hän yrittää jatkuvasti ymmärtää ja oppia enemmän.

Teksti: Petri Majatie Kuva: Pixabay

Betlehemin tähti

Jouluna pitää aina mainita Betlehemin tähti. En tiedä miksi. Sehän ei liity jouluevankeliumiin millään tavalla, se liittyy tietäjiin. Toki paimenillekin annettiin merkki: Luukkaan mukaan heille sanottiin: Tämä on teille merkiksi: Te löydätte lapsen kapaloituna seimessä makaamassa. Paikkakin kerrottiin, se oli Daavidin kaupunki. Tähteä ei mainita, evankelista Luukas ei sano siitä mitään.

Merkki tulevasta

Betlehemin tähti oli Matteuksen evankeliumin mukaan merkki tietäjille. Sitten voi arvailla mikä se oli. Ehkä se oli meteori, ehkä tähtien konstellaatio, tiettyjen tähtien asettuminen sellaiseen asemaan, että ne näyttivät yhdeltä. Kenties se oli enkeli. Itse asiassa vain enkeli pystyisi kokemustiedon perusteella pysähtymään Betlehemissä sijainneen rakennuksen yläpuolelle.

Olen joskus miettinyt, kuinka moni ihminen näki Betlehemin tähden. Siitä ei ole selvää mainintaa. Vain viisaat itämaan tietäjät ovat Raamatun mukaan nähneet sen. He myös tulkitsivat sen oikein, se oli Messiaan syntymisen merkki. Tietäjien piti valmistella matkalle lähtemistä pitkään ja itse matka kesti monta kuukautta.

Kun tietäjät viimein, paljon, paljon myöhemmin, pääsivät Jerusalemiin, he kertoivat, että tähti oli näkynyt itäisillä mailla. Sen jälkeen tähteä ei ilmeisesti ollut näkynyt. Asia oli aivan uusi Jerusalemin asukkaille. Tietäjien oli pakko pyytää lisätietoja löytääkseen Jeesuksen.

Tietäjät siis tiesivät tähdestä ja sen merkityksestä, heillä siis oli hallussaan neljäs Mooseksen kirja (24:17). Mutta he eivät tienneet missä Messias syntyy, heillä ei siis ollut hallussaan Miikan (5:1) kirjaa.

Tiedon Betlehemistä, tietäjät saivat vasta Jerusalemissa itse kuningas Herodekselta, joka oli kysynyt asiaa papeilta ja kirjanoppineilta.

Suuri ilo

Olemme kaikki nähneet kuvia siitä, kuinka kolme tietäjää (Emme tiedä heidän lukumääräänsä) ratsastaa (Yleensä kameleilla, joista ei ole mainintaa) kohti Betlehemiä tähden näyttäessä tietä. Valaistu tieosuus oli siis vain välillä Jerusalem-Betlehem. Raamattu kertoo elävästi, kuinka tietäjät riemastuivat, kun he näkivät tähden jälleen. He sananmukaisesti ”ilahtuivat iloon suureen kovasti”. Loppu onkin historiaa, joka ei enää liity tähteen, se hävisi lopullisesti näkyvistä, kun tietäjät astuivat huoneeseen, jossa Jeesus ja Maria olivat.

Tähti teema on kuitenkin jäänyt elämään hyvin vahvasti, paljon vahvemmin, kuin mitä kirjoitukset edellyttäisivät. Luulenpa, että, melkein jokaisessa suomalaisessa kodissa on jouluna nähtävissä tähti, vaikka sen merkitystä ei tunnistettaisikaan.

Mitä tähti kertomus sitten kertoo niille, jotka tietävät ja ymmärtävät sen merkityksen?

Minun mietteitä ja ajatuksia

* Siinä toteutuu yleismaailmallinen kutsu lähteä etsimään Jeesusta. Betlehemiläisille Hän oli lähellä, Jerusalemin asukkaille aivan liian kaukana, Kaksoisvirtojen maassa kyse oli vain siitä, että milloin lähdetään.
* Matka saattaa olla vaativa ja joskus voi kadottaa päämäärän ainakin joksikin aikaa.
* Joskus erehdymme ja päädymme väärään paikkaan. Siellä Jeesusta ei tunneta tai jos Hänestä jotakin tiedetäänkin, kyse on vain teoriasta, siinä sydän ei ole mukana.
* Jumala voi kuitenkin käyttää jopa tämän maailman Herodeksia, jotta ymmärtäisimme, miksi Jumala antoi meille Raamatun. Se ohjaa oikealle tielle. Mutta meillä pitää olla Raamattu ja sen ilmoitus, jotta emme eksyisi.
* Kun huomaamme Jumalan ihmeitä elämässämme, mekin voimme ”ilahtua iloon suureen kovasti”.
* Jumala ohjaa eri ihmisiä kullekin sopivalla tavalla, pääasia on löytää, nähdä ja kokea Jeesus henkilökohtaisesti.
* Kenties meillä ei ole annettavana kultaa, pyhää savua ja mirhaa, mutta se ei ollut tietäjienkään ensisijainen lahja. Tietäjät lankesivat maahan ja kumarsivat Jeesusta. Siinä saattoivat juhlavaatteet hiukan kärsiä. Mutta sielu iloitsi. Tietäjien antamat tavarat olivat vain merkki siitä, että tietäjät halusivat osoittaa Jeesuksen olevan heille Kuningas, ylipappi ja Messias. Kyllä sen voi muillakin tavoilla osoittaa, esimerkiksi omalla elämäntavallaan.
* Viimeinen opetus, jonka tietäjistä saamme, oli se, että emme anna periksi tämän maailman johtaja Herodeksille tai niille, jotka eivät elämässään käytännössä toteuta Raamatun ohjeita. On parempi valita toinen tie ja palata kotiin. Näin tietäjätkin tekivät – Ja lähi-idän lähetystyö alkoi.

Kuurojen Lähetys –De Dövas Mission ry:n vuosikokous ja - juhla

Lauantaina 17.4.2021 klo 10.00-20.00 (äänioikeuden tarkastaminen alkaen klo 9.00)

Paikka: Kokoushotelli Linnasmäki, Lustokatu 7,20380 Turku

Tervetuloa!

Kuurojen Lähetys-De Dövas Mission / Hallitus

”Minulla on nimi”

Kuurojen Lähetys ry.:

vuosikokous ja –juhla

17.4.2021 Turussa

ILMOITTAUTUMISLOMAKE

Kokoushotelli Linnasmäki, Lustokatu 7, 2380 Turku

Sukunimi

Etunimi

Sähköpostiosoite

Puhelinnumero

Osoite

Postinumero

Postitoimipaikka

Jos tulet ryhmän mukana, ryhmän vetäjä nimi ja seurakunta

Ryhmän vetäjä

nimi

Seurakunta

Ruokailut (laita rasti mihin ruokailuun osallistut):

17.4 la lounas 12 euroa ( ), päiväkahvi 6 euroa ( ),

juhla-ateriat 28 euroa ( ).

Erityisruokavaliot

Majoitus

1hh / vrk /50 euroa ja aamupala

2hh / vrk /37 euroa ja aamupala

Majoitusvaraukset suoraan hotelliin

Tiina Bianciardi

myyntineuvottelija

Kokoushotelli Linnasmäki

+358 407250635

tiina.bianciardi@linnasmäki.fi

Lisätietoja:

Jaana Keski-Levijoki

jaana.keskilevijoki@gmail.com

Teksti: Berit Petäjäinen Kuva: Maria Lindberg

Terveiset viittomakielisestä jumalanpalveluksesta Porvoossa!

Sunnuntai 20 syyskuuta oli kaunis syyspäivä Porvoossa.

Silloin vietettiin ehtoollisjumalanpalvelus Lundinkadun kappelissa. Jumalanpalvelus toteutettiin suomenruotsalaisella viittomakielellä.

Kuurojenpappi Maria oli pappina jumalanpalveluksessa. Lai-ha viittoi virren. Porvoolaisen kuurot viettivät jumalanpalvelusta ensimmäistä kertaa puoleen vuoteen. Syy: Korona-aika.

Tunnelma oli hyvä. Kaikki oli hyvin järjestetty. Löytyi käsidesiä. Istuimme etänä toisistamme.

Jumalanpalveluksen jälkeen tarjoiluna oli kahvia ja piirasta.

Teksti ja kuva: Seija Einola

Mitä kautta osallistut mieluiten jumalanpalveluksiin, Åke Uusimäki?

Jumalanpalveluksessa on mukavampaa olla paikan päällä yhdessä muiden kanssa. Tv-jumalanpalvelus on tylsempi.

Jos asuu kaukana jumalanpalveluspaikasta, niin on mukava osallistua tv:n kautta jumalanpalvelukseen.

En ole pelännyt koronaa. Olen paljon liikkunut ulkona ja metsässä. Omasta turvallisuudesta olen huolehtinut pitämällä turvaväliä ja pesemällä usein kädet.

Teksti ja kuvat: Riitta Lahtinen

Isäni siunaustilaisuus sanoin ja kosketusviestein

Hautajaisissa käytetyt haptiisit eli kosketusviestit tulivat käyttöömme lokakuussa isäni Matiaksen siunaustilaisuudessa. Emme päässeet mieheni Russin kanssa siunaustilaisuuteen mukaan Jyväskylän Taulumäen kirkon Vanhan hautausmaan kappeliin koronan takia. Siskoni Merja ja hänen miehensä Janne järjestivät meille osallistumisen etämahdollisuuden tänne Englantiin.

Siunaus molempien äidinkielellä

Koska mieheni on britti, sokea ja käyttää kahta sisäkorvaistutetta, mietimme, miten ratkaisemme siunaustilaisuuteen osallistumisen meille molemmille omilla äidinkielillämme. Miten jakaisimme myös tunteemme, samalla kunnioittaen molempien osallistumisen mahdollisuutta kahden eri kielen käyttäjinä. Yhtenä ratkaistavana asiana oli siunauksen kääntäminen suomesta englanniksi ja siunauksen etenemisen kuvailu.

Järjestimme tilanteen kodissamme etänä niin, että minun iPad (1) oli kontaktissa siunaustilaisuuteen siskoni Merjan MacBook-tietokoneeseen (2). Testasimme ennen siunauksen alkua, että näemme arkun, Merjan ja miehensä Jannen paikat arkun vieressä, samoin kun papin paikan. Testasimme myös suomenkielisen puheen kuulumisen. Ystävämme lupautui kääntämään ja kuvailemaan kirkonmenot miehelleni. Ystävämme kuunteli omalta iPadiltaan (3) tilaisuutta. Hän seurasi mieheni iPadilta (4) minun iPadin (1) kautta tapahtumaa. Testasimme lisäksi mieheni iPadin (4) kuvakulman, jotta seuraaminen iPadini (1) kautta onnistuu myös kääntäjälle. Mieheni seurasi kääntäjä-kuvailijaa suoraan liitännän kautta vasempaan sisäkorvaimplanttiin, jolloin englanninkielinen puhe ei häirinnyt suomenkielisen puheen kuuntelua. Näin miehelläni oli oikea korva kuulolla ympäristön ilmapiiriin havaitsemiseen. Mieheni oli valinnut pitkän liitäntäjohdon implanttiin. Minun ja mieheni istumapaikat olivat vierekkäisillä tuoleilla, jolloin meillä oli käsikontakti siunaustilaisuuden aikana koko ajan.

Tunne- ja toimintaviestit lisänä

Annoin mieheni käteen ja käsivarteen meille tärkeät tunne- ja toimintaviestit siunaustilaisuuteen liittyen kosketusviesteinä. Kokosimme nämä hautajaishaptiisit, joita olivat mm. pappi, arkku, raamattu, rukoilla, siunata, puhe, ristin tekeminen hiekalla, musiikki ja hiljentyminen siunauksen päätyttyä.

Esimerkiksi siunata-haptiisin tein kahdella kädellä rauhallisesti käsivarteen. Itkemisen ja surun ilmaisin ilmehaptiiseina, kyyneleinä kämmenen selkään. Arkku-haptiisi muodostui arkun muotoa kuvaillen; ranteesta käden selän ja kämmenpohjan muodostaman muodon tuottamisella kohti sormenpäitä kuten kuvasta 1 näkyy.

Kaunis hetki isäni Matiaksen muistolle jäi näin sanoina ja kosketuksina meidän molempien mieleemme.

Lisätietoja

Riitta Lahtinen, KT

Kosketusviestien tutkija

riitta.lahtinen@icloud.com

Teksti: Seija Einola ja Tuula Ekström Kuvat: Tuula Ekström

Retki Iittalaan, Hämeen linnaan ja Aulankoon 17.9.2020

Retkelle lähti 18 seikkailijaa ja kuljettaja Irma sekä kaksi viittomakielen tulkkia. Aspa Perhoslehdon asiakkaat olivat valinneet retkikohteen. Meidän harmiksi Sampolan vierailu peruuntui koronan takia ja sen sijaan vierailimme Iittalassa.

Turvallinen bussimatka

Bussissa istuimme turvavälejä noudattaen ja maskia oli suositeltavaa käyttää bussimatkan aikana. Pesimme kädet käsidesillä ennen jokaista kohdetta ja poistuessamme kohteesta. Retkellä jokainen huolehti omalta osaltaan turvallisuusohjeista.

Aila –myrsky riehui ympärillämme. Moottoritiellä piti nopeutta laskea, koska myrskytuuli heilutti bussia. Kuljettajalla oli mukana moottorisaha, jos tielle olisi kaatunut puita. Onneksi vältyimme vahingoilta.

Iittalassa vierailimme Kulta Suklaa –puodissa, keramiikkapajassa Anubis ja Iittala -outletissa. Lounaan nautimme ravintola Taikassa.

Toisena vierailukohteena oli Hämeen linna, jossa meille oli opastus. Opastus tapahtui kahdessa ryhmässä. Linnan pihassa oli mukulakiveä. Tukevat kävelykengät jalassa olivat tarpeen.

Hämeen linna on yksi Suomen keskiaikaisista linnoista. Se rakennettiin 1200-luvun lopulla. Linnaa korotettiin 1300- ja 1400-luvuilla keskiajalla Suomessa harvoin käytetyillä tiilillä. Venäjän keisarikunta valtasi linnan 1808 ja muutti sen vankilaksi. Hämeen linnaan sijoitettiin vuonna 1881 Suomen ainoa naisten kuritushuone. Naisvankilana linna toimi aina vuosiin 1953 (päälinna) ja 1972 (kehämuurirakennukset) asti. Päälinnan korjaustyöt valmistuivat 1979, jolloin se avattiin myös yleisölle.

Hämeen linna

Hämeen linnan historiasta löytyy kaksi merkittävää naista, Ingeborg Tott ja Maria Åkerblom. Ingeborg Tott (1440-luku Tanska – 1507 Hämeen linna) oli ruotsalainen aatelisnainen ja Ruotsin valtionhoitajan Sten Sture vanhemman puoliso. Hän oli myös ainoa nainen joka toimi Hämeen linnan päällikkönä 1504–1507. Ingeborgia kiinnosti tieteet ja teologia. Hän kustansi kirjoja omista varoistaan ja rahoitti kirjastojen toimintaa. Hän perusti Ruotsin ensimmäisen kartusiaaniluostarin.

Maria Åkerblom

Maria Åkerblom (14.9.1898 Snappertuna – 25.2.1981Helsinki) oli suomalainen herätysliikkeen johtaja ja unisaarnaaja. Hän sai huomattavan seuraajajoukon, joka luotti häneen lähes sokeasti. Marian lapsuudenkoti oli vähävarainen ja Maria oli välillä sijoitettuna varakkaaseen perheeseen. Jo nuorena hän halusi käyttää vaikutusvaltaa toisiin ihmisiin. Maria vaikutti Helsingissä ja Kokkolassa. Hän manipuloi seuraajiaan valehtelemaan ja tekemään rikoksia johtajansa (Marian) puolesta.

Maria ja hänen seuraajansa uskoivat, että maailmanloppu oli lähellä. Maria kertoi olevansa Jeesuksen jälkeen suurin profeetta, joka kykeni tekemään ihmeitä. Marian toimista kiinnostui myös Kokkolan poliisiviranomaiset. Maria kehotti saarnoissaan tappamaan nimismiehen. Nimismiehen tappamista yritettiin, mutta ampuja epäonnistui. Maria tuomittiin lopulta kahdeksaksi vuodeksi kuritushuoneeseen murhanyrityksestä ja väärään valaan yllyttämisestä. Hän onnistui pakenemaan Hämeenlinnan naisvankilasta, mutta karkuyritys jäi lyhyeksi pakoauton törmättyä sillan kaiteeseen. Myöhemmät paot onnistuivat paremmin. Vankeustuomion jälkeen uskonnollinen toiminta ei ollut enää yhtä laajaa. Erikoista oli, että hänellä oli 1940-luvulla kaksi leijonanpentua lemmikkeinä Villa Toivolassa. Hän eli muiden rahoilla loisteliasta elämää. Uskollisille seuraajilleen hän ei testamentissaan jättänyt mitään vaan he jäivät taloudellisiin vaikeuksiin. Maria Åkerblomin elämästä on tehty elokuva Marian paratiisi (2019).

Kahvia englantilaisessa puistossa

Jatkoimme bussilla kauniiseen Aulangon puistoon. Teimme pienen kävelyn ulkoilualueella. Joimme kahvia ja teetä hyvien munkkien kera, namia, Tuulin Tornikahvilassa. Kahvila on perheyritys. Isäntä kertoi meille kahvilan ja puiston mielenkiintoisasta historiasta. Aulanko on ollut suosittu matkailukohde jo yli sadan vuoden ajan. Vuosittain alueella vierailee yli 400 000 kävijää.

Aulangon luonnonsuojelualueeseen kuuluu vuosina 1883 - 1938 rakennettu englantilaistyyppinen puisto. Meidän ryhmälle kahvila oli tilauksesta auki. Syyskuussa kahvila on auki vain viikonloppuisin.

Oli mielenkiintoinen syysretkipäivä, palasimme hyvällä mielellä Vantaalle. Kiitos Aspalle, joka ehdotti retkikohdetta!

Kirkolliset

Kastettu:

Felix Eljas Nenashev

Vanhemmat: Katja ja Ilya Nenashev, siskot Flora ja Fiona

syntynyt 12.8.2020,

kastettu 14.11.2020 Toivakka

Kuolleet:

Reino Bruun s. 10.08.1942 Karvia, k. 4.2.2020 Hattula

Erkki Kalevi Johansson s. 17.4.1931 Uurainen, k. 8.10. 2020 Jyväskylä

Paavo Kaarlo Jokinen s. 11.1.1943 Janakkala, k. 6.10.2020 Hyvinkää, Åvik

Eija Mari Metsämäki os. Halonen s. 30.11.1969 Kajaani

k. 29.1.2020 Oulu

Seurakuntien diakoniatyöntekijöitä

Helsinki

Päivi Korhonen

Kolmas linja 22 B, 00530 Helsinki

puh. 09 2340 2544

matkapuh. 050 301 9619

fax 09 2340 2525

sähköposti paivi.korhonen@evl.fi

myös webkamera

Vastaanotto ajanvarauksella.

Iisalmi

Raija Autio

Ilvolankatu 14, 74100 Iisalmi

matkapuh. 044 733 5224

sähköposti raija.autio@evl.fi

Joensuu

Tuula Mertanen

Kirkkokatu 28, 80100 Joensuu

matkapuh. 050 366 0892

(vain tekstiviestit)

sähköposti tuula.mertanen@evl.fi

Jyväskylä

Päivi Lehtinen

PL 103, käyntiosoite Tellervonkatu 5 40100 Jyväskylä

puh. 050 549 7012

sähköposti paivi.lehtinen@evl.fi

päivystys: ti klo 9-12 ja ke klo 9-11

webkamera-aika: ke klo 11-12

paivi.lehtinen@evl.fi

Kouvola

Ulla Torniainen

Savonkatu 40, 45100 KOUVOLA

matkapuh. 040 746 3444

sähköposti ulla.torniainen@evl.fi

Kuopio

Anna-Sofia Olkkola

puh. 040 484 8467

sähköposti anna-sofia.olkkola@evl.fi

Lahti

Päivi Rask

Käyntios. Vapaudenkatu 6, 1. krs,

15110 Lahti

puh. 044 719 1258

sähköposti paivi.rask@evl.fi

Puhelinpäivystys ma klo 9-11.45

Ajanvarausvastaanotto ke klo 12.15-15

Lappeenranta

Katri Smolander

Koulukatu 10 B, PL 45,

53101 Lappeenranta

matkapuh. 040 3126 322

sähköposti katri.smolander@evl.fi

Mikkelin rovastikunta

Maria Vasamaa

Haukivuoren alueseurakunta

matkapuh. 0400 143 419

sähköposti: maria.vasamaa@evl.fi

Oulu

Anne-Mari Kyllönen

diakonissa/ Kuulovammaistyö

Keskustan seurakuntatalo,

os. Isokatu 17, 1. krs.

puh. 040 591 2657

sähköposti anne-mari.kyllonen@evl.fi

vastaanotto ma ja to klo 9-11

Skype ti klo 9-11 kannemari

Pori

Minna Taimi

Seurakuntatyön erityispalvelut

Eteläpuisto 10 B, 2. krs., 28100 Pori

matkapuh. 0400 309 761

sähköposti minna.taimi@evl.fi

Savonlinnan rovastikunta

Jukka Rahikainen

matkapuh. 044 776 8011

sähköposti jukka.rahikainen@evl.fi

Seinäjoki

Tanja Salo

Ala-Kuljunkatu 1 A, 60100 Seinäjoki

puh. 06 4184 272

matkapuh. 050 570 6152

sähköposti tanja.salo@evl.fi

Tampere

Sirpa Toivo

Diakonia ja yhteiskuntavastuu

PL 226, Näsilinnankatu 26, 33101 Tampere

matkapuh. 050 561 1028

sähköposti sirpa.toivo@evl.fi

vastaanotto: ti klo 10-12

Tampere

Taru Varpenius

sairaalapastori

TAYS

matkapuh. 050 570 2079

sähköposti taru.varpenius@evl.fi

Turku

Kristiina Wallenius-Penttilä

Diakoniakeskus

matkapuh. 040 341 7279

sähköposti kristiina.wallenius@evl.fi

päivystys ti klo 11-13 ja to klo 13-15

Vaasa

Sanna Ala-Välkkilä

PL 78, Vaasanpuistikko 3 E, 2. krs,

65101 Vaasa

puh. 06 3261 265

matkapuh. 044 480 8265

fax 06 3261 449

sähköposti sanna.ala-valkkila@evl.fi

päivystys: ti klo 9–11

Vaasanpuistikko 3 E

Vantaa

Seija Einola

PL 56, 01301 Vantaa

puh./gsm. 050 338 6212

sähköposti seija.einola@evl.fi

päivystys: ti klo 9–11 Koskikeskus,

Vernissakatu 4

ja joka toinen torstai (parillinen viikko) klo 14–16 Virtakirkko,

Rajatorpantie 8.

Kuurojen lähetys

Maria Lindberg vastaa Kuurojen Lähetys ry:n puhelimeen

matkapuh. 045-318 6377

Kuurojen Lähetykseen liiittyvissä asioissa voi olla yhteydessä myös suoraan pj Kristiina Hoviin 050 3371863 (vain tekstiviestit)

pankkiyhteys Danske Bank FI62 8000 1500 2853 59

Kuurojenpapit

Helsingin piiri

Janne Rissanen

Käyntiosoite: Helsingin seurakuntayhtymä, Kolmas Linja 22B,

00530 Helsinki

matkapuh. 050 371 1314 (tekstiviestit)

sähköposti janne.rissanen@evl.fi

Lapuan piiri

Marja Saukkonen

Lapuan hiippakunnan toimisto

Kauppakatu 19 C, 3. krs., 40100 Jyväskylä

puh. 0400 241 401 (videopuhelut vain Skypen kautta)

fax 014 211 421

sähköposti marja.saukkonen@evl.fi

skype marja.kuurojenpappi

Facebook Marja Kuurojenpappi Saukkonen

Twitter Marja Kuurojenpappi

Vastaanotto toimistolla ja kotikäynnit sopimuksen mukaan.

Mikkelin piiri

Seppo Laukkanen

Kirkkokatu 10, PL 122, 50101 Mikkeli

matkapuh. 050 355 9819

sähköposti seppo.laukkanen@evl.fi

Oulun piiri

Sari Timonen

Ojakatu 1, PL 85, 90101 Oulu

puh. 044 755 5554

sähköposti sari.timonen@evl.fi

Kotisivut: oulunhiippakunta.evl.fi/tyoalat/viittomakielinen-tyo/

Vastaanotto ja kotikäynnit sopimuksen mukaan.

Porvoon piiri

Maria Lindberg

KCSA, Eteläranta 8, PL 210,

00131 Helsinki

matkapuh. 050 342 7129

sähköposti maria.lindberg@evl.fi

Turun piiri

Petri Majatie

Hämeenkatu 13, 20500 Turku

matkapuh. 0400 824 039

sähköposti petri.majatie@evl.fi

päivystys: tiistaisin klo 10.00-12.00

Kirkkohallitus

Maria Lindberg

KJY, Eteläranta 8, PL 210, 00131 Helsinki

matkapuh. 050 342 7129

sähköposti maria.lindberg@evl.fi

Osoitteenmuutos sähköpostitse: arja.kunnala@evl.fi

tai osoitteella Arja Kunnala, PL 210, 00131 Helsinki.

Taitto ja paino: Grano Oy

Aineisto seuraavaan lehteen toimitettava 12.2.2021 mennessä: maria.lindberg@evl.fi.

(tekstit mielellään sähköpostissa, kuvat liitetiedostoina)